Selma Fazlić - Wikipedia

# Selma Fazlić

### From Wikipedia

Selma Fazlić (Sarajevo, 1983), bosanskohercegovačka književnica

## [izmijeni] Biografija

Selma Fazlić rođena je u Sarajevu 1983. gdje je završila osnovnu i srednju školu. Trenutno studira arapski jezik i književnost te književnosti naroda Bosne i Hercegovine na Filozofskom fakultetu u Sarajevu. Iza sebe ima dva izdanja zbirke pjesama i kratkih priča pod nazivom "Kad zapuše bakijaš". Cjelokupan prihod od prodaje prvog izdanja poklonila je Pedijatrijskom odjeljenju UKC Koševo, za liječenje djece oboljele od leukemije. Zbirka sadrži 22 pjesme i 12 priča. Zastupljene teme su rat i ljubav, kao ono što trajeno obilježava život ove mlade spisateljice. Sam naziv zbirke da naslutiti njen stav prema prošlosti, jer bakijaš - vjetar koji puše sa mezarja Bakije više Sarajeva, uvijek nam je "za petama", prošlost se ne da zaboraviti. I ne smije.

Zlatko Topčić u predgovoru prvom izdanju zbirke između ostalog kaže:

"Kao čovjek koji je, sticajem okolnosti, i po logici posla, posljednjih nekoliko godina bio u prilici da se upozna sa brojnim rukopisima mladih autora, nakon čitanja ove, obimom skromne, zbirke Selme Fazlić, našao sam se u onoj, nažalost, rijetkoj ali sretnoj poziciji da takav trud bude nagrađen radošću prepoznavanja i otkrića jednog književnog dara. Prava književna šansa mlade autorke nalazi se – za mene je to sasvim izvjesno – u prozi. Iako pisana u tradicionalističkom maniru, i po prepoznatljivim uzorima, ta proza - iz koje naprosto " bljesnu" izvanredne rečenice - mnogo bolje funkcionirajući na nivou detalja nego na nivou cjeline, ipak ukazuje na nepatvoreno prirodan spisateljski poriv."

## [izmijeni] KAD ZAPUŠE BAKIJAŠ

Kad zapuše bakijaš i čuješ šumor

U krošnjama borova oko kasarne

Kad budeš sam i tjeskoba te obuzme

Dok brujanje prelazi u huk

I oblaci se spuštaju nisko

Stani i baci pogled na mezarje

I dalje, niz Sarajevo, sve do Marin dvora

Stani i sjeti se

Jer to je vjetar prošlosti

Taj fijuk kroz grane borova

Uvijek isti i uvijek neponovljiv

Imaće ti mnogo toga kazati

Pa kreni niz Strošiće s prvim kapima kiše

I bakijašem za petama

I gledaj kako se krovovi i munare gube

Pred tobom u magli

Ili je to kiša?

Kako se samo kapi rose razlikuju od njenih

Kapi

Sjeti se

Kap rose, kap sreće, kap ljubavi

Sjeti se…

Kad zapuše bakijaš…

Preuzeto sa: "http://bs.wikipedia.org../../../s/e/l/Selma_Fazli%C4%87_13fa.html"

Kategorije: Žena | 1983 rođenja | Sarajevo | Bosanskohercegovački pisci | Bosanskohercegovačka književnost

##### Views

- Članak
- Razgovor
- Trenutna verzija

##### Pretraga